GiliGold/VAD_KnessetCorpus huggingface dataset:
מאיר יצחק הלוי: חברת החשמל לא רוצה לתת את השטח הזה.
מאיר יצחק הלוי: עכשיו נתקעת פה שכונה של קרוב ל-1,000 יחידות בגלל שאין לנו דרך לפנות את הקרקע של התושבים העתידיים ומתנהל סביב העניין הזה חארבו דארב, מקווה מאוד שאנחנו נצליח להתגבר עליו.
מאיר יצחק הלוי: על שטח של דונם, שאומר לי שם חח"י שקיבל מחנ"י, 'אני לא מוכן לתת לך את השטח' ובקיצור אנחנו שם בעניינים.
מאיר יצחק הלוי: שתדעו את זה, סתם חלק מהקוריוזים העצובים, יש לומר, שאנחנו עוברים.
מאיר יצחק הלוי: זה רובע 2.
מאיר יצחק הלוי: פה בצד שמאל, זה רובע 6, שכונת השחמון היא שכונה שנבנית על שמונה רבעים, בסך הכול יהיו בה כ-9,000 יחידות דיור.
מאיר יצחק הלוי: אני יכול להגיד שלמעט רובע 2 ורובע 11 רוב הרובעים כבר הושלמו, מאוכלסים, רובע 11 נמצא עכשיו בשיווק, רובע 6, אתם רואים, בבנייה, אני יכול להניח שרובע 6 יסתיים בטווחים של שנתיים-שלוש, הוא יהיה גם כן מאוכלס, רובע גדול מאוד.
מאיר יצחק הלוי: אתם רואים, אלה שני מתחמים, האחים אוזן ונדמה לי פרץ בוני הנגב, בהמשך יקום בית ספר תיכון שש שנתי חדש וחכם.
מאיר יצחק הלוי: כשאני אומר חכם, אנחנו בונים אותו ממש עם מינהל הפיתוח כבית ספר חכם.
מאיר יצחק הלוי: ביקשתי להקים פה בית ספר.
מאיר יצחק הלוי: אתם יכולים לראות בצד שמאל את רובע 6.
מאיר יצחק הלוי: אם תרצו, אלה שכונות המגורים הדרומיות ביותר של מדינת ישראל.
<קריאה: מאיר, שאלה.
<קריאה: מבחינת הפרשי גובה, מבחינת ניקוז, איך אתם מסתדרים בעיר?
מאיר יצחק הלוי: העיר בכל מה שקשור לניקוז הפנימי, אני לא מדבר על הנגר החיצוני, את הנגר החיצוני שמנו כפרויקט עירוני והעברנו הודעות למנכ"ל משרד ראש הממשלה, שאנחנו רואים בזה אתגר לאומי.
מאיר יצחק הלוי: אנחנו לא מסוגלים לטפל בזה, כי כבר היו לנו כמה שיטפונות.
מאיר יצחק הלוי: לגבי הניקוז, מתנהל היום דיון האם אנחנו אמונים על זה או תאגידי המים והביוב.
מאיר יצחק הלוי: אדוני יושב ראש הוועדה, הנושא מרתק ומעניין, היה דיון בוועדת הכלכלה השבוע בעניין הזה.
מאיר יצחק הלוי: אני טוען שעין נטפים צריכים לטפל בזה, כי אני אומר שכל מה שהוא רירי, נוזלי וניגרי, אז צריך להיות מטופל, אני חושב שצריכה להיות אחריות אחת, זה מה שאני רוצה להגיד.
מאיר יצחק הלוי: אתם רואים פה בצד ימין, ולא בכדי הבאתי אתכם לפה, זה קרית חינוך חדשה שיושבת ברובע 9, זה רובע 10.
מאיר יצחק הלוי: יושב פה בית ספר, שנבנה רק שלב א' שלו, הבנייה העכשווית זה שלב ב', שלפני שלב ג' חסר לי תקציב של המשרד, קרוב ל-6 מיליון שקל.
מאיר יצחק הלוי: תראו את הפערים שקיימים פה ואני אומר את זה, ישבתי עם שר החינוך, כמובן עם כל הגורמים, ומנסים לראות איך אנחנו נמצא את הדרך להשלים.
מאיר יצחק הלוי: כל המגרש הזה יהיה טבול בפארק משחקים לאוכלוסיות עם צרכים מיוחדים.
מאיר יצחק הלוי: אנחנו עכשיו בונים פה את כל הפארק הזה.
מאיר יצחק הלוי: ממול אנחנו רואים את השכונה הכי מערבית.
מאיר יצחק הלוי: חשוב שגם את זה תשמעו, רובע 11, כל מה שאתם רואים פה ממול זה עודפי זבל שנשפכו לאורך שנים, שכוסה בעפר, דודי.
מאיר יצחק הלוי: כוסה בעפר.
מאיר יצחק הלוי: אני מדבר איתך על לפני 15 שנים, לא היום, והיום מסתבר שאין אפשרות לבנות פה משום שחלק מהחומרים היוצאים הם רעילים.
מאיר יצחק הלוי: תראו את סוללת כיפת ברזל שם, אם אתם רואים.
מאיר יצחק הלוי: אני ביקשתי כרגע לעצור את הבנייה באזור הזה של הרובע כדי שלא נהיה צפויים מחר לכל מיני טענות, שאני חייב להגיד צודקות, של הרעלות למיניהן.
מאיר יצחק הלוי: כרגע יש התחייבויות של שר השיכון, של מנכ"ל משרד השיכון, שאמור להיות כאן בעוד שעה, לפנות את כל עודפי הזבל.
מאיר יצחק הלוי: אנחנו עכשיו נוסעים על הכביש העוקף המערבי, זה הכביש העוקף הקטן, אנחנו רוצים בתכניות המתאר שלנו כביש עוקף גדול, שאמור לצאת לאזור תעשייה צפוני, אזור תעשייה שחורת.
דוד אמסלם: יש לי שאלה שהיא אפיקורסית.
דוד אמסלם: אני רואה פה תנופת בינוי גדולה - - -אני מבין שיש פה - - - תיירות, מה התעסוקה פה?
מאיר יצחק הלוי: שאלת את שאלת הלייף.
מאיר יצחק הלוי: דודי, נגעת בנקודה הכי משמעותית שאנחנו מטפלים בה.
מאיר יצחק הלוי: זה יהיה הנושא המרכזי עכשיו בדיון המנכ"לים.
מאיר יצחק הלוי: אם אנחנו לא נדע לתת מענים תעסוקתיים אז יהיה פה - - - אנחנו נטחן מים.
מאיר יצחק הלוי: בית מלון שנבנה, כל חדר מייצר משפחה, בגדול, אבל בדרך כלל זו משפחה שאחרי זה אתה יכול למצוא אותה גם ברווחה.
מאיר יצחק הלוי: לכן אם אנחנו לא נייצר גיוון תעסוקתי אז אנחנו נמצא את עצמנו פה כל הזמן - - - אתה עלית על הבעיה.
מאיר יצחק הלוי: אנחנו מעל ואדי השחמון.
מאיר יצחק הלוי: הפסלים הקטנים שאתם רואים פה זה מונומנט שבא להמחיש דרך שנקראת דארב אל חאג', דרך החוגגים, שהיו מגיעים ממצרים למכה ועוברים מפה וחוצים את ים סוף, לא כמו משה, ומשם לכיוון מכה.
מאיר יצחק הלוי: אתם יכולים לראות ברקע את עקבה.
מאיר יצחק הלוי: עקבה התפתחה פי שלושה מהעיר אילת ב-15 השנים האחרונות.
מאיר יצחק הלוי: פי שלושה, כן?
מאיר יצחק הלוי: אפילו יותר מפי שלושה.
מאיר יצחק הלוי: אם היינו באותו מצב לפני כמה שנים של 40,000 תושבים, אנחנו היום 60,000 והם היום מתקרבים ל-200,000.
מאיר יצחק הלוי: כי הייתה שם החלטה אסטרטגית שמשקיעים.
מאיר יצחק הלוי: המלך החליט.
מאיר יצחק הלוי: אתם יכולים לראות מפה את הווילה שלו.
מאיר יצחק הלוי: עקבה, כל החלק הדרומי שלה הופך להיות קטע נמלי, קיבלה מסעודיה 14 קילומטר נוספים, כולל איזה כפר שהפך להיות מיד כפר מסעודי לירדני והחלק המרכזי זה העיר וכל מה שיותר צפונה זה אזור התיירות.
מאיר יצחק הלוי: הם בונים לגונות, היום יש להם רק לגונות, 40 קילומטר לגונות.
מאיר יצחק הלוי: דרך אגב, כל השטחים כבר נרכשו על ידי מיליונרים מאבו דאבי, לבנונים ומכל מיני מקומות והחלק העליון זה גם מגורים, יש להם כביש עוקף, שלא נכנס דרך העיר, אלא עוקף את העיר ומגיע לנמל, כולל רכבת.
מאיר יצחק הלוי: זו העיר עקבה.
מאיר יצחק הלוי: אני מאוד רוצה שהעיר הזו תתפתח, אבל אני תמיד רוצה שנתפתח יותר טוב מהם.
מאיר יצחק הלוי: זו הציפייה.
דוד אמסלם: הרכבת לאן?
מאיר יצחק הלוי: עד לעמן.
דוד אמסלם: עד לעמן?
דוד אמסלם: אתה בטוח?
מאיר יצחק הלוי: באלף אחוז.
מאיר יצחק הלוי: יש להם רכבת משא, לא רכבת נוסעים.
מאיר יצחק הלוי: לא נוסעים.
מאיר יצחק הלוי: לנוסעים יש להם פה שדה.
מאיר יצחק הלוי: אפרופו בשדה שלהם משתמשים לא מעט אילתים ברצותם לנסוע לתאילנד.
מאיר יצחק הלוי: מצד שמאל יש שכונה שנקראת רמות בגין.
מאיר יצחק הלוי: אתם רואים את האחוריים של השכונות הבינוניות, נגדיר את זה.
מאיר יצחק הלוי: כל הכביש שאנחנו נוסעים עליו זה הכביש העוקף, אבל מה שאתם רואים זה רק שליש מהכביש המתוכנן.
מאיר יצחק הלוי: האזור הזה אמור להיות עם שישה נתיבים, כששני הנתיבים הרחוקים זה נתיבים של משאיות שצריכות להגיע מהנמל.
מאיר יצחק הלוי: אלה התכניות, מתי יתיישמו?
מאיר יצחק הלוי: נשתדל שיהיה כמה שיותר מהר.
מאיר יצחק הלוי: זה האזור, לא הכי ותיק, תיכף נעבור ליד הוותיקים.
מאיר יצחק הלוי: אלה שכונות שנבנו בסוף שנות ה-80, אמצע שנות ה-80.
מאיר יצחק הלוי: זה, כמו שאמרתי לכם, הכביש העוקף.
מאיר יצחק הלוי: אתם רואים פה את היכל הספורט הקטן שלנו, כי אנחנו הולכים להקים קרית ספורט בינלאומית.
מאיר יצחק הלוי: פה משחקת הפועל אילת, מתחת לזה בית ספר על שם מנחם בגין, היכל הספורט והקבוצה של הפועל אילת שקצת מפשלת בעונה הזו.
מאיר יצחק הלוי: אבל נתנו למכבי תל אביב כמה בומבות.
מאיר יצחק הלוי: בצד ימין תוקם קריה דתית, יש לנו פה ישיבה תיכונית, ישיבת הסדר.
מאיר יצחק הלוי: הכניסה פה היא כניסה לעין נטפים, כניסה יפהפייה, בוואדי יפהפה, נחל יפהפה.
מאיר יצחק הלוי: פה, אמרתי לכם, בצד ימין תקום קריה דתית.
מאיר יצחק הלוי: אפרופו שיטפונות, חשוב, אם שאלתם אותי, אז תדעו שזה אחת הסכנות הגדולות שמאיימת על העיר אילת.
מאיר יצחק הלוי: העיר אילת מאוימת גם קצת על ידי בעיות סיסמיות, רעידות אדמה, ואנחנו היום יודעים להגיד שבעיות של שיטפונות הן לא פחות מסוכנות ואולי אפילו יותר מסוכנות לעיר אילת, משום המיקום שהיא יושבת.
מאיר יצחק הלוי: כבר חווינו כמה שיטפונות.
מאיר יצחק הלוי: אחד השיטפונות הצליח לשטוף את כל מעבר הגבול על שם יצחק רבין ז"ל.
מאיר יצחק הלוי: בצד ימין אתם יכולים לראות עוד שכונה חדשה.
מאיר יצחק הלוי: ואלה כבר אזורים, דודי, לשאלתך, שהם יותר ותיקים, זו שכונת יעלים, שכונת הדקל, שכונת אופיר, שכונת הערבה.
מאיר יצחק הלוי: אלה שכונות שהיו גם תחת פרויקט שיקום שכונות לאורך הרבה שנים ושתי שכונות עדיין תחת פרויקט שיקום שכונות.
מאיר יצחק הלוי: מתחם אלמוג זה מתחם של סחורות, בעיקר בעיקר לצעירים, עובדי בתי מלון סטודנטים.
מאיר יצחק הלוי: בצד ימין אתם תראו את המוסד שאני הכי מעריך, אוהב וחושב שהוא הכי חשוב בעיר, וזה המוזיקה שלנו.
מאיר יצחק הלוי: אתם יכולים לראות בצד ימין.
מאיר יצחק הלוי: מבנה אחרי זה אלה מעונות הסטודנטים, זה רק מבנה אחד.
מאיר יצחק הלוי: זו שלוחה של אוניברסיטת בן גוריון.
מאיר יצחק הלוי: אני הקציתי את כל השטח לטובת בן גוריון, לטובת הסוכנות, לטובת כל הגורמים כדי להקים פה קריה אקדמית.
מאיר יצחק הלוי: אנחנו נמצאים עכשיו בדיונים מאוד מאוד משמעותיים מול הוות"ת, המועצה להשכלה גבוהה וכמובן מול פרופ' רבקה כרמי, שעד לפני שנתיים מאוד אהבה אותנו ועכשיו היא אוהבת כנראה עיר אחרת.
מאיר יצחק הלוי: אנחנו נשתדל שאו שהיא תחזור לאהוב אותנו או שמישהו אחר יאהב אותנו.
מאיר יצחק הלוי: היא פשוט, לצערי אני אומר, משחררת כלפינו רוח קרה, קרירה.
מאיר יצחק הלוי: היא עסוקה בדברים שלה, אני מאוד מכבד את זה, אבל יש לנו פה השקעות גדולות, גם של קהילת טורונטו, גם של העיר אילת, גם של הרבה מאוד גורמים.
מאיר יצחק הלוי: לומדים פה מאות סטודנטים, אנחנו רוצים שילמדו פה אלפי סטודנטים ואין שום סיבה בעולם שזה לא יקרה.
מאיר יצחק הלוי: בצד שמאל קדימה נבנה מרכז החירום העירוני, תיכף נראה את השטח, כאשר יש כבר תכנית גגות, אבל למשטרה יש כבר תכנית מפורטת, המשטרה יכולה לצאת כבר, אם היא תרצה, בתכנית להכנה למכרז ולצאת לעבודה.
מאיר יצחק הלוי: הבעיה כרגע שהתחלנו בתהליך מתכלל שגם אהרונוביץ ולפני זה מתן, כל אחד נתן את הסכמתו, וכרגע אני צריך לחבר עוד פעם את כל הגורמים.
מאיר יצחק הלוי: אני מאוד מאוד מקווה שנצליח לעשות את זה.
מאיר יצחק הלוי: פה הסתיימה עבודה מאוד גדולה של מקורות שמאפשרת ומכשירה היום את השטח.
מאיר יצחק הלוי: מה שאתם רואים בצד שמאל, זה יהיה מרכז החירום העירוני.
מאיר יצחק הלוי: בהמשך, בשיפולי ההר, במבט רחוק, אמור לקום מתחם הגולף שאני מאוד מאוד מקווה שבחודשיים שלושה הקרובים מינהל מקרקעי ישראל ייצא למכרז.
מאיר יצחק הלוי: אתם יכולים לראות שם את שיפולי ההר.
מאיר יצחק הלוי: כל האזור הזה הוא אזור שאמור להיות עם בנייה שנגדיר אותה כבנייה צמודת - - - שבאופייה היא בנייה יותר חזקה.
מאיר יצחק הלוי: אזור התעשייה הישן בצד ימין.
מאיר יצחק הלוי: עכשיו סיימנו תב"ע שמאפשרת ריבוי שימושים, מייצרת זכויות נוספות ואני מאוד מאוד מקווה שזה יביא לפתיחת האזור באזור התעשייה החדש הוא בשחורת, שנמצא צפונה מכאן, ואזור התעשייה היותר חדש נמצא בעברונה שהוא צפונית לשחורי.
מאיר יצחק הלוי: עדיין שם אין תכניות, נכון, אסף?
מאיר יצחק הלוי: אנחנו מגיעים לכביש העוקף המזרחי.
מאיר יצחק הלוי: תיכף נחצה את כביש הערבה.
מאיר יצחק הלוי: אתם יכולים לראות שעל כביש הערבה בכניסה יש עבודות, גייסנו את קרן קימת בהשקעה של כמה מיליוני שקלים.
מאיר יצחק הלוי: כל הכניסה לעיר תהיה כניסה שתיקרא שדרות קק"ל עם מצפורים כאלה כמו שאתם רואים פה בצד ימין, זה ממש בעבודה עכשיו, ממש עובדים על זה ומהמחסום הצפוני עד טאבה אנחנו רוצים לייצר מסלולים של הליכה, של אופניים, של יכולת לטייל, של הצללות מעת לעת, של נקודות מים, כדי שמי שירצה לטייל יוכל לטפל.
מאיר יצחק הלוי: אתם רואים JNF קנדה, זה חלק מתוך האמירה שלה.
מאיר יצחק הלוי: אנחנו עכשיו עובדים על נושא של מים מושבים וכל המים באילת מותפלים, מים לשתייה, אבל לגבי גינון אנחנו עובדים על מים מושבים.
<קריאה: עכשיו עובדים על זה.
<קריאה: אנחנו נמצאים בפרויקט פיילוט.
דוד אמסלם: מה אתה עושה עם המים?
מאיר יצחק הלוי: יש לנו את המט"ש, במט"ש בדרך כלל הקיבוצים משתמשים בחלק גדול מהמים.
מאיר יצחק הלוי: הכביש העוקף הזה, שעוקף את שדה התעופה, היה לי מאוד חשוב שניסע מפה כדי שתראו אל"ף, את הגודל של שדה התעופה.
מאיר יצחק הלוי: כל האזור הזה הוא אזור שאמורים להיבנות פה, זה מה שהיה מתחם שרי אריסון, עכשיו זה אזור שנמצא לקראת תכניות.
מאיר יצחק הלוי: אסף, אתה איתי.
<אסף אריכא: כל הזמן.
מאיר יצחק הלוי: אתה רואה פה את NBT.
מאיר יצחק הלוי: זה מפעל רצות שימשיך לחיות כפי הנראה בשלב זה.
מאיר יצחק הלוי: מדרום לו זה קרית הספורט הבינלאומית, פה אמורה לקום קרית הספורט.
מאיר יצחק הלוי: בצד ימין כל השטח הזה הוא שטח שמתפנה, השטח של שדה התעופה, וכל מה שעוטף את שני האזורים האלה זה בעצם מתחם, מה שנקרא בריכות המלח, זה מתחם שעליו מתוכננות להיבנות כ-4,000 יחידות, כולל יחידות מלונאיות.
מאיר יצחק הלוי: אמרתי נכון, אסף?
<אסף אריכא: 4,500, אם זה שניהם ביחד.
מאיר יצחק הלוי: 4,500.
מאיר יצחק הלוי: הנה מתחם, פה עשינו כבר הנחת אבן פינה משנת תרפפ"ו ואני מאוד מאוד מקווה שנצא לבנייה מהר.
מאיר יצחק הלוי: קרית הספורט על שטח של 220 דונם וכל מה שנמצא מדרום לה עדיין פה זה שטח של קרית הספורט, גם מדרום, גם ממזרח וגם מצפון, זה שטח שעליו - - - קורעים את השטח של שדה התעופה, זה שטח ענק.
<קריאה: זה בנייה רוויה?
מאיר יצחק הלוי: לא רוויה, אבל תהיה פה בנייה גם מלונאית וגם - - - פה מדובר על בניינים - - - דרך אגב, זו תכנית של אורי שטרית, דודי.
מאיר יצחק הלוי: אחד האתגרים התכנוניים.
מאיר יצחק הלוי: שאלתם מה יעשו פה, אנחנו רוצים לראות עיר ל-120,000.
מאיר יצחק הלוי: זו המטרה שלנו.
מאיר יצחק הלוי: רוצים לראות עיר בשלב המיידי של 20,000 חדרי בתי מלון ורוצים לראות עיר שיודעת לייצר עוד אלפי מקומות עבודה, מקומות עבודה שהם לא רק מוטי תיירות ואנחנו מאמינים שאם אנחנו נעשה גם את זה וגם את זה תהיה סיבה טובה לבוא לעיר שהיא עיר מדהימה.
מאיר יצחק הלוי: עיר עם איכות חיים יוצאת מן הכלל, נגישה, נגישה בתוכה, בתוכנו, לא כלפי שדה דב, עם מזג אוויר יוצא מן הכלל, עם נוף הכי יפה בעולם, עם אנשים נפלאים.
מאיר יצחק הלוי: אין שום סיבה, אם רוצים לייצר פה מוקדי מחקר בתחומים של ביולוגיה ימית, בתחומים של אנרגיה סולרית.
מאיר יצחק הלוי: בצד שמאל, אחרי מלון אגמים, אמור לקום מרכז הקונגרסים.
מאיר יצחק הלוי: יש לנו אישור של בסביבות 20 מיליון שקל.
מאיר יצחק הלוי: מתחילים באמפי וממשיכים את זה.
מאיר יצחק הלוי: זו התכנית לאזור הזה.
מאיר יצחק הלוי: פה יקום בית מלון נוסף, עכשיו ממש ממש עובדים עליו.
מאיר יצחק הלוי: האייס מול, שאתם מכירים, שזה בעצם קניון אטרקציה.
מאיר יצחק הלוי: פה בצד ימין אלה עבודות שעושה החמ"ת, שאנחנו דרשנו להפסיק לעבוד איתם.
מאיר יצחק הלוי: החברה הממשלתית לתיירות.
מאיר יצחק הלוי: השטחים האלה הם שטחים עוטפי לגונה שעליהם צריכים להיבנות בתי מלון.
מאיר יצחק הלוי: בגלל עכירות המים הייתה פה בעיה.
מאיר יצחק הלוי: 'היה פה', אני מדבר על 25 שנים, שנבין את סדרי הגודל.
מאיר יצחק הלוי: אז כרגע הוחלט לצאת לשלושה מגרשים שהם לא צמודי מים ומהכספים שיקבלו יטפלו בעכירות המים.
מאיר יצחק הלוי: כשאני אומרת עכירות זה לא אומר שהמים מסוכנים, יש בהם עכירות, יותר בצד גם האסתטי והאחר, אין בהם בעיה בריאות.
מאיר יצחק הלוי: מסביב צריכים להיבנות פה משהו בסדר גודל של כ-2,000 חדרי מלון.
<קריאה: ממה הם עכורים?
מאיר יצחק הלוי: אין סירקולציה בעיקר.
מאיר יצחק הלוי: עיר המלכים בצד ימין, שכפי ששמעתם כבר נסגרה, לצערי, ועכשיו רכש את זה יזם.
מאיר יצחק הלוי: יש גם כל מיני דיבורים לגבי מה אמור להיות.
מאיר יצחק הלוי: אחד הדיבורים החמים, רוצים לעשות פה משהו כמו מרכז לבתי קולנוע, מה שמשפחת אדרי עושה בעוד כמה מקומות בארץ.
מאיר יצחק הלוי: תיכף אני אספר לכם אנקדוטה על אחד המגרשים פה.
מאיר יצחק הלוי: מלון - - - שדרך אגב רוצה לבנות עוד עמוד אחד, אנחנו נאשר את זה כמובן.
מאיר יצחק הלוי: יש כאן שלושה בתי מלון והם רוצים להעמיד עוד אחד.
מאיר יצחק הלוי: זה שלושה בתי מלון תחת מלון אחד.
מאיר יצחק הלוי: בצד ימין חוף מפרץ השמש ואחרי זה החוף הדתי ואחרי זה אנחנו מתכננים את החוף התאילנדי.
מאיר יצחק הלוי: מפרץ השמש, לפני עשר שנים בחוף הזה היו מעל ל-110 הומלסים שהשתלטו על השטח, היו פה צריפונים, אוהלים, אפילו ילדים שלמדו בבתי הספר שלנו, הכתובת שלהם הייתה חוף מפרץ השמש.
מאיר יצחק הלוי: בעבודה קשה נאלצנו לפנות אותם כדי לאפשר פה רצועת חוף נוספת לטובת הציבור.
מאיר יצחק הלוי: אתם רואים את הלגונה שסביבה, כמו שאמרתי לכם, צריך לנוע לבניית בתי מלון.
מאיר יצחק הלוי: לצערי הרב מכל מיני סיבות, ברובן בירוקרטיות, חשוב לומר, העסק הזה נתקע.
מאיר יצחק הלוי: אנחנו טוענים שכדי שבאמת גם המחירים יוזלו וגם על פי מה שאנחנו יודעים אנחנו מדברים היום על עוד 8,000 חדרים.
מאיר יצחק הלוי: אבל, עוד פעם, בתכנית עשור, לא מחר.
דוד אמסלם: כמה - - -
מאיר יצחק הלוי: אני לא יודע לתת לך תשובה מדויקת, אני יכול להגיד לך שאם והיה והפעולות שנעשות היום להגדיל, אם היום יש לנו 2.8 מיליון אנחנו רוצים להגדיל ל-4 מיליון את כמות התיירים.
מאיר יצחק הלוי: זה פחות או יותר החישובים הכלכליים.
מאיר יצחק הלוי: תסתכלו פה בצד שמאל, המגרש הזה, אני אספר לכם סיפור.
מאיר יצחק הלוי: פה במגרש הזה, מגרש שנקרא 22א, לפני תקופה הגיע אליי, זה היה בפסטיבל הקלאסי של ולרי גרגייב, אני עמדתי ליד הבמה, שרת החינוך הייתה יולי תמיר, אני עמדתי ביום שישי ואני בוכה מעל הבמה, כי הפסטיבל של ולרי גרגייב, מקיימים אותו בנמל, בהאנגר, עובר מטוס, כל הכינורות עפים.
מאיר יצחק הלוי: בקיצור אני מעל הבמה אומר שאני מייחל ליום שיהיה לנו היכל תרבות ראוי לשמו ושנוכל לארח את ולרי גרגייב ושכמותו ו- ואני יודע לבכות.
מאיר יצחק הלוי: טוב, שכחתי, הוצאתי, השתחררתי על הבמה.
דוד אמסלם: הוצאת את נאום הבכי.
דוד אמסלם: יש לך כל מיני, נשמה, בכי, מצחיק.
מאיר יצחק הלוי: בקיצור, לימים מגיע אליי גורם שלישי, בלי להיכנס לשמות, אומר 'תקשיב, יש מי שרוצה לתרום לך להיכל תרבות', אמרתי לו 'בסדר, בוא'.
מאיר יצחק הלוי: מגיעים אליי, אחרי שנה בערך, שלושה רוסים עם רון ארד, הארכיטקט האקסטרווגנטי שיושב בלונדון, הגיעו לפה עם הליקופטרים ועם זה ועם ההוא ואומרים 'תקשיב, אז כשבכית, אנה, הבת של- שמעה אותך ובכתה ביחד איתך'.
מאיר יצחק הלוי: ואתה יודע, כשהקהל בוכה הקופה צוחקת.
דוד אמסלם: לחצה על האבא.
מאיר יצחק הלוי: ולחצה על האבא.
מאיר יצחק הלוי: עכשיו אני יושב איתם והם אומרים 'אנחנו רוצים לעזור, בוא תראה לנו'.
מאיר יצחק הלוי: הסתובבתי איתם בכל העיר, רקדתי איתם קזצ'וב, דיברתי איתם רוסית, מה לא?
מאיר יצחק הלוי: בסוף אמרו 'עילא בילא אנחנו רוצים', אבל זה שטח מלונאי, 'מה, אתה רוצה 100 מיליון שקל?' אמרתי לו 'רוצה'.
מאיר יצחק הלוי: אמרתי לו 'ייקח לי שנה-שנתיים להפוך את השטח ל-', אתם יודעים.
מאיר יצחק הלוי: אמרו, 'אין שום בעיה, אנחנו בינתיים נקים עמותה', באמת הקים עמותה, הזרים 2 מיליון דולר לעמותה ורון ארד התחיל ואני מתחיל עכשיו לנוע.
מאיר יצחק הלוי: עוברת שנה ועוד שנה ועוד שנה, אחרי שלוש וחצי שנים, משרד הרצוג פוקס נאמן ייצג אותו, הוא אומר 'תראה, אם אתה לא מסוגל להביא לו את השטח תוך שלושה חודשים', נתן לי עוד חצי שנה ואני עדיין מתווכח, לא משנה עם מי, ככה וככה.
מאיר יצחק הלוי: עכשיו מה קרה?
מאיר יצחק הלוי: אין כסף והמגרש הזה, 22א, מה ייעודו?
מאיר יצחק הלוי: היכל.
מאיר יצחק הלוי: הבנת?
מאיר יצחק הלוי: עכשיו אני ייעדתי אותו - - -
דוד אמסלם: עכשיו יבוא מלונאי, ירצה לבנות פה מלון - - -
מאיר יצחק הלוי: לא, אני שם פה מצבה, 'כאן בירוקרטיה הישראלית קברה היכל מוזיקה ב-100 מיליון שקל'.
מאיר יצחק הלוי: פה במגרש הזה.
מאיר יצחק הלוי: הכנו שלט, בזמנו, לא שלט, הדמיה של שלט, ואמרתי פה אני - - - תמיד להזכיר את - - - או שנמצא תורם.
דוד אמסלם: אפשר לעשות עוד פעם את הקונצרט עם המטוס?
<עטרה מרכוס: בדיוק, אתה לא יכול לבכות עוד פעם?
מאיר יצחק הלוי: לא, אבל זה סיפור עצוב, עצוב כל כך.
מאיר יצחק הלוי: הוא שחרר כבר 2 מיליון דולר.
מאיר יצחק הלוי: הוא לוחץ אותי.
מאיר יצחק הלוי: העצוב הוא שהוא לוחץ אותי ואני לא יודע מה להגיד לו.
דוד אמסלם: על סדר היום הצעת חוק הכניסה לישראל (תיקון מס' 26), התשע"ו-2016, הכנה לקריאה שנייה ושלישית, והצעת חוק הכניסה לישראל (תיקון מס' 26) (החמרת הענישה בעבירות הלנה והעסקה של שוהים בלתי חוקיים), התשע"ד-2014 של חברי הכנסת מרדכי יוגב, יעקב מרגי, ניסן סלומינסקי, שולי מועלם-רפאלי, הכנה לקריאה שנייה ושלישית.
דוד אמסלם: אתמול עברנו על כל החוק.
דוד אמסלם: היו לנו כמה הערות ועכשיו ניתן למירי להקריא את התיקונים הקלים שהיו לנו, נעבור להסתייגויות ונתקדם.
<מירי פרנקל שור: הסוגיה הראשונה שעלתה היא בסעיף 12ב4, סעיף קטן (ג), בעמוד 5.
<מירי פרנקל שור: התעוררה שאלה תוך כמה זמן צריך הקצין המוסמך לתת את החלטתו בעיון החוזר שמוגש לו לאחר שהמקום נסגר בצו מינהלי.
<מירי פרנקל שור: אנחנו מבקשים להביא להחלטת הוועדה שקצין המשטרה המוסמך ייתן את החלטתו בתוך 72 שעות מיום הגשת הבקשה.
<איה גורצקי: מקובל.
<איה גורצקי: אני רק מבקשת, אתמול סיכמנו, שהיות והדברים לא נכתבו בדברי ההסבר, אנחנו נאמר אותם בפרוטוקול הוועדה.
<איה גורצקי: הקצין המוסמך, שהוא מפקד מחוז או לפחות בדרגת תת ניצב, ייתן החלטה בהקדם.
<איה גורצקי: 72 שעות זה בהחלט זמן סביר.
<מירי פרנקל שור: לא יאוחר מ-72 שעות.
<איה גורצקי: לא יאוחר מ-72 שעות.
<איה גורצקי: בסדר.
<איה גורצקי: מה שכן, היות וזה לא נכתב מפורשות, אנחנו מבינים מזה שדרך ההשגה או הערר הזה יכול להיעשות בעל פה או בכתב בהתאם לשיקול דעת.
<איה גורצקי: ההשגה עצמה, ככל שהיא נעשית בעל פה, לא חייבת להיות דווקא בפני אותו מפקד מחוז.
<איה גורצקי: כמובן שההחלטה חייבת להיות של מפקד המחוז.
<מירי פרנקל שור: לא החלטנו.
<מירי פרנקל שור: אני חושבת שזה נתון לפרשנות אבל לא כדאי לכבול את הוועדה.
<מירי פרנקל שור: הנושא פתוח לשיקול דעתו.
אוסאמה סעדי: כתוב כאן מוסמך לדון בבקשה.
אוסאמה סעדי: הבקשה היא בעל פה?
<קריאה: אתה רוצה בכתב, אז בכתב.
אוסאמה סעדי: אני שואל.
אוסאמה סעדי: אני לא יודע.
דוד אמסלם: אני משאיר את זה כך.
<מירי פרנקל שור: אנחנו נשאיר את זה פתוח לשיקול דעתו.
דוד אמסלם: אם בן אדם רוצה בעל פה, זה בעל פה.
<מירי פרנקל שור: הקצין מקבל בכתב והוא בכל זאת רוצה לראות את האדם.
דוד אמסלם: אתם רוצים שהבקשה תהיה בכתב?
<איה גורצקי: לא.
<איה גורצקי: אנחנו רוצים להשאיר את זה לשיקול דעת הקצין המוסמך.
<מירי פרנקל שור: זה תלוי בנסיבות.
<מירי פרנקל שור: זאת סמכות כל כך רחבה.
<מירי פרנקל שור: תלוי בנסיבות, תלוי במגיש, תלוי בסוג.
<איה גורצקי: לפעמים זה גם וגם.
<מירי פרנקל שור: אני חושבת שכדאי להשאיר את זה.
אוסאמה סעדי: אני מבקש, כאשר כתוב שהשימוע כאמור יתקיים בהקדם האפשרי ואת אומרת שההחלטה - - -
<מירי פרנקל שור: במקום "השימוע כאמור יתקיים בהקדם האפשרי" יבוא "קצין המשטרה המוסמך ייתן את החלטתו בתוך 72 שעות מיום הגשת הבקשה".
אוסאמה סעדי: השאלה מתי הוא יגיש את הבקשה.
אוסאמה סעדי: אולי הוא לא הגיש.
<מירי פרנקל שור: אז הוא לא הגיש ואין על מה לדון.
אוסאמה סעדי: לכן אני אומר, 72 שעות מיום הגשת הבקשה והשימוע.
אוסאמה סעדי: כך צריך להיות.
אוסאמה סעדי: משפטית אני מדבר.
<איתמר גלבפיש: במובן הזה, מה שאמרת כרגע, זה מרע את המצב המשפטי של הפונה.
<איתמר גלבפיש: זה נותן לו 72 שעות מיום השימוע וכאן מדברים על 72 שעות מיום הגשת הבקשה.
אוסאמה סעדי: אתה רוצה 72 שעות מיום הצו?
<איתמר גלבפיש: כרגע אתה אומר שיש 72 שעות מהיום שהוא פנה.
<מירי פרנקל שור: אם הוא מגיש את הבקשה שלו, תוך 72 שעות הוא צריך לתת את ההחלטה.
אוסאמה סעדי: גם השימוע.
<מירי פרנקל שור: אני חושבת שזה מה שכתוב בנוסח אבל אם חושבים שצריך לשפר, נשפר.
<איה גורצקי: זה ברור.
<מירי פרנקל שור: ה-72 שעות מתחילות להיספר מרגע הגשת הבקשה.
<איה גורצקי: רק שמגיש הבקשה יכול להגיש אותה או עד 72 שעות מרגע - - -
אוסאמה סעדי: הוא יכול להגיש אותה אחרי יומיים-שלושה אבל השימוע וההחלטה צריכים להינתן תוך 72 שעות.
דוד אמסלם: יש לנו עוד הערות?
<תומר רוזנר: בעמוד 534 בהצעת החוק המקורית.
<מירי פרנקל שור: בסעיף 12ב9.
<מירי פרנקל שור: כותרת הסעיף היא צו איסור המשך עיסוק.
<מירי פרנקל שור: אנחנו הערנו שאנחנו רואים כאן פגיעה בחופש העיסוק ובהתאם להחלטת היושב ראש אנחנו מתרכזים רק ברישיון או בהיתר עיסוק.
<מירי פרנקל שור: זאת סמכות שנתונה על פי כל דין.
אוסאמה סעדי: היתר עיסוק זה חופש עיסוק.
<מירי פרנקל שור: אבל כאן זה היה הרבה יותר רחב.
אוסאמה סעדי: מה ההבדל?
<מירי פרנקל שור: שרישיון או היתר עיסוק זה דבר מוסדר.
<מירי פרנקל שור: רישיון מוסדר על פי חוק.
<מירי פרנקל שור: לא רישיון עסק אלא רישיון מקצוע.
<מירי פרנקל שור: יש לך קבלן רשום, יש לך עורך דין.
אוסאמה סעדי: זה לא חופש העיסוק?
אוסאמה סעדי: זה חופש העיסוק.
דוד אמסלם: אנחנו חשבנו שאתה לא יכול לאסור על בן אדם לעסוק בתחום מסוים.
דוד אמסלם: זה נשמע לי סנקציה שהיא אפילו לא סבירה.
דוד אמסלם: אבל אתה יכול להתלות את רישיונו או את רישיון העסק.
דוד אמסלם: אם אתה עורך דין ואני רוצה להתלות לך, אני לא יכול להגיד לך לא להיות עורך דין ואם אתה רוצה, תהיה, אבל היות ואתה צריך לחדש את רישיון עריכת הדין, אני אומר שאחד שהוא בינתיים עורך דין והוא העלים שב"ח, הוא לא יכול לקבל את הרישיון.
דוד אמסלם: זאת אומרת, אנחנו באים יותר מהסנקציה.
אוסאמה סעדי: בוא ניקח את הקבלן שהעסיק את העובד.
אוסאמה סעדי: אתה אומר שאתה רוצה לתת צו איסור עיסוק.
דוד אמסלם: בבית משפט.
אוסאמה סעדי: כן, בבית משפט, צו איסור המשך עיסוק.
אוסאמה סעדי: בית המשפט יאסור עליו להמשיך לעסוק בקבלנות.
<מירי פרנקל שור: הוא יתלה את הרישיון לפרק זמן.
<איתמר גלבפיש: היום בחוק יש סמכות למשל לגבי קבלני בניין.
<איתמר גלבפיש: יש אפשרות להתלות את הרישיון.
דוד אמסלם: אם הבן אדם רוצה להיות קבלן קטן, הוא לא צריך את רשם הקבלנים.
דוד אמסלם: קשה מאוד לאסור עליו להיות קבלן.
דוד אמסלם: אבל אם הוא רוצה להגיע לרשם הקבלנים ולרשום את הסיווג וכולי, בוודאי למדינה יש תנאים, לא לכל אחד היא נותנת רישיון לעסוק בתחום מסוים.
דוד אמסלם: עורך דין יכול להיות עם עבר פלילי?
דוד אמסלם: המדינה החליטה שלא.
דוד אמסלם: יש לך עבר פלילי, אתה לא מקבל רישיון.
<מירי פרנקל שור: הדברים האלה מוסדרים.
אוסאמה סעדי: אבל את זה אנחנו עושים עוד לפני שהוא הורשע.
<מירי פרנקל שור: לפרק זמן מסוים.
אוסאמה סעדי: זה יכול להיות עד תום הליכים.
דוד אמסלם: אנחנו כרגע מדברים על המעסיק.
אוסאמה סעדי: מעסיק שעוד לא הורשע, שיש לו את חזקת החפות ואתה בינתיים מתלה את הרישיון שלו.
דוד אמסלם: אתה יודע כמוני שהרי בסופו של דבר גם היום אזרחים רגילים שיש להם חזקת החפות, עוצרים אותם, מרחיקים אותם, משעים אותם וכל זה בחזקת החפות.
דוד אמסלם: למה כאן זה מפריע?
דוד אמסלם: אני חושב שאם בן אדם עובר על החוק באופן גורף - - -
אוסאמה סעדי: הוא לא עובר על החוק.
דוד אמסלם: לכאורה.
דוד אמסלם: אתה מת על המילה לכאורה.
דוד אמסלם: עד שיתבררו העניינים המדינה רוצה להקפיא מצב ולומר לו שהוא לא ימשיך לעשות את ההסעות או הוא לא ימשיך לבנות עד שהיא תברר לגביו מה קרה באירועים האלה.
דוד אמסלם: אני מניח שזה דבר מאוד לגיטימי.
דוד אמסלם: אני חושב שגם אם לא היה כתוב כאן, יכול היה בית המשפט לקבל את ההחלטה כי הרי בית המשפט יכול לקבל החלטות מהסוג הזה שהן יותר החלטות מינהליות.
<מירי פרנקל שור: זה גם צריך לעבור משוכה מסוימת.
<מירי פרנקל שור: זאת אומרת, לא סתם בית המשפט מחליט אלא חומר שמוגש לו, לפי החומר, בהמשך נאמר שהתקיים יסוד סביר לחשש כי המשך העיסוק מהווה סכנה לשלום הציבור וביטחונו או עלול להקל על ביצוע עבירה דומה.
<מירי פרנקל שור: יכול לקבוע את זה בצו לתקופות מסוימות, עד לתקופות שלא יעלו על שלושים ימים.
<מירי פרנקל שור: זאת אומרת, אני חושבת שההסדר שיש כאן, גם הצו וגם תקופה של שלושים ימים - - -
אוסאמה סעדי: סעיף (א) הוא בטרם הוגש כתב אישום.
אוסאמה סעדי: בסעיף (ב) הוגש כתב אישום, יש אפשרות עד לתום הליכים.
<איתמר גלבפיש: אין בטרם הגשת כתב אישום.
אוסאמה סעדי: סעיף (א) מדבר על בית משפט רשאי על פי בקשה בכתב של הממונה.
אוסאמה סעדי: סעיף (ב) אומר שהוגש כתב אישום בעבירה.
<איתמר גלבפיש: המודל שנלקח כאן הוא כמו המודל שיש בחוק סדר הדין הפלילי (מעצרים) שגם בו יש סמכות היום לאסור על המשך עיסוק של אדם ברגע שהוא חשוד בעבירה.
<איתמר גלבפיש: זה ממש נלקח משם.